# KOOSTÖÖKOKKULEPE

02. veebruar 2026. a, Tallinn

*Exponaut OÜ (reg.nr. 16067851), keda esindab juhatuse liige* *Madis Laas* edaspidi nimetatud kui "Osapool A"), ühelt poolt

ja

*Eesti Kaitsevägi (EKV) (reg nr. 70008641), keda esindab Kaitseväe juhataja volituse alusel Tulevikuvõime ja innovatsiooni väejuhatuse (TIVJ) ülem major Ivo Peets,* (edaspidi nimetatud kui "Osapool B"), teiselt poolt,

keda edaspidi nimetatakse ühiselt kui "Osapooled", sõlmisid käesoleva koostöökokkuleppe (kokkulepe) alljärgnevas:

## **EESMÄRK**

* 1. Kokkuleppe eesmärk on luua osapoolte vahel heauskne alus koostööks *Supply, Security, and Defence Expo* messisündmuse (SSD) raames. Osapooled lepivad kokku ühistegevustes ja koordineeritud koostöös, et saavutada iga osapoole individuaalsed eesmärgid ja partnerluse ühised eesmärgid.
  2. Kokkulepe kirjeldab mõlemale osapoolele kasu toovaid osapoolte vahelise suhte üksikasju. Kokkulepe ei kohusta osapooli täiendavate rahaliste maksete sooritamiseks või täiendavate rahaliste vahendite eraldamiseks. Kokkulepe ei seo osapooli ühegi täiendava (k.a. osapoolte vahelise) rahalise kohustusega.

## **RESSURSID ja TEGEVUSED**

* 1. Osapoolte koostöö edendamiseks lepivad pooled kokku järgmiste ressursside pakkumises.
     1. Osapool A:
        1. SSD korraldamine ja koordineerimine;
        2. osapoole B aegsasti teavitamine SSD detailidest ja muudatustest;
        3. osapoolele B tasuta messikoha (boksi) tagamine;
        4. osapoolele B sündmuste tasuta pääsmete tagamine. Kokku tagatakse vähemalt 150 tasuta pääset;
        5. esitab SSD programmi ja kuulab ära Osapoole B ettepanekud SSD programmi kohandamiseks tema huvidele vastavalt, et neid ettepanekuid võimaluse korral rakendada;
        6. esitab ülevaate messipinna kasutamisest, et valida välja sobiv asukoht Osapoole B messiboksi asukohale;
        7. nõustab ja aitab messiboksi sisustamisega, kui selleks avaldab soovi Osapool B;
        8. kuulab ära võimalikud soovid messiga seotud digitaalsete rakenduste kasutusele võtmiseks Osapool B kasuks, et pakkuda rakendamiseks optimaalseid lahendusi.
     2. Osapool B:
        1. KV logo kasutuse lubamise organiseerimine;
        2. toetada võimalusel osapoolt A aegsasti vajaliku info andmisega ja kontaktide jagamisega (kui need ei ole avalikult kergesti kättesaadavad ja defineeritavad);
        3. osalus sündmusel eksponendina;
        4. EKV vormikandjate osalemine SSD üritusel;
        5. võimalusel nõustab SSD osalisi (eksponente) SSD-ga seotud logistilistes küsimustes;
        6. esitab Osapoolele A oma soovid, kuidas võiks täiendada eksponentide nimekirja funktsionaalse võimekuse või ka konkreetsete lahenduspakkujate kontakte nimetades;
        7. nimetab rahvusvahelisi koostööpartnereid (kui see info neil on), kes võiks olla eksponeeritud rakenduste ja tehnoloogiate ostjad, ostuorganisatsioonide esindajad,
  2. Osapooled lepivad kokku, et pakuvad vähemalt ülaltoodud ressursse. Osapooled võivad kokku leppida täiendavate ressursside pakkumises uute kirjalike kokkulepete alusel, muutes käesolevat kokkulepet.

## **SUHTLUS OSAPOOLTE VAHEL**

* 1. Osapooled suhtlevad läbi kontaktisikute, kelleks on:
     1. Osapool A: Mall Kikas, Kliendiedu ja Partnersuhete juht, Exponaut OÜ, [mall.kikas@exponaut.me](mailto:mall.kikas@exponaut.me), +372 5310 0200;
     2. Osapool B: Mihkel Kahju, TIVJ Vanemprojektijuht, EKV, [mihkel.kahju@mil.ee](mailto:mihkel.kahju@mil.ee), +372 5373 6159
  2. Lisaks telefoni ja e-maili teel suhtlemisele korraldavad osapooled vastavalt vajadusele ka koostöökohtumisi nii füüsiliselt kui videosilla teel. Kindlaid koosoleku-välpasid ette nähtud ei ole.
  3. Osapoolte kontaktisikute muutumisest teavitavad pooled teineteist kirjalikku taasesitamist võimaldaval viisil. Poolte kontaktisikute muutmist ei käsitata leppe muutmisena, teavitus lisatakse lepingu juurde.

## **KONFIDENTSIAALSUS**

* 1. Osapoolte vahel vahetatud kogu info, sealhulgas dokumendid, andmed, teave ja materjalid loetakse konfidentsiaalseks, välja arvatud juhul, kui:
     1. see on juba avalikult teada;
     2. see on poolte poolt kirjalikult teisiti määratud;
     3. pooled on kirjalikult kokku leppinud selle avaldamises või avaldamise lubamises.
  2. Konfidentsiaalset infot kasutatakse ainult käesoleva kokkuleppe eesmärkide täitmiseks ning seda ei avaldata kolmandatele isikutele ilma teise poole eelneva kirjaliku nõusolekuta.
  3. Konfidentsiaalsuskohustus kehtib tähtajatult, sh ka pärast lepingu lõppemist.

## **VASTUTUS**

* 1. Osapooled on kohustatud viivitamatult informeerima teist osapoolt võimalikust konfidentsiaalse teabe lekkest, volitamata juurdepääsust või selle ohust ja muust konfidentsiaalsuskohustuse rikkumisest.
  2. Pool, kes rikub seadusest või lepingust tulenevaid konfidentsiaalse teabe töötlemise nõudeid, vastutab selle eest seaduses sätestatud korras.

## **JÕUSTUMINE, MUUTMINE, LÕPETAMINE JA TÄHTAEG**

* 1. Käesolev kokkulepe jõustub kuupäeval, mil mõlemad osapooled selle allkirjastavad. Digitaalse allkirjastamise korral jõustub leping hiliseima allkirja andmise hetkest.
  2. Käesoleva kokkulepe tingimusi võib muuta üksnes mõlema osapoole kirjalikul heakskiidul. Teade kokkuleppe muutmise taotlusega tuleb teisele osapoolele esitada kirjalikus taasesitamist võimaldavas vormis vähemalt 1 (üks) kuu enne soovitava muudatuste jõustumist.
  3. Mõlemad pooled võivad selle kokkuleppe lõpetada ühepoolselt, teatades teist osapoolt sellest kirjalikult 14 päeva ette.
  4. Käesolev kokkulepe jääb jõusse piiramata ajaks

Allakirjutanud osapooled tunnustavad ja nõustuvad selle kokkuleppega:

## ALLKIRJAD

digiallkiri

|  |  |  |
| --- | --- | --- |
| Ivo Peets  TIVJ ülem  +372 5550 4720  ivo.peets@mil.ee |  | Exponaut OÜ  Madis Laas  juhatuse liige  +372 5623 3933 madis.laas@creativeunion.com |